ร้านนี้เห็นเป็นสุดยอดของวงในด้วย อุ๋มคงไม่รีรอ ต้องเข้าไปลิ้มลองสักหน่อย เข้าไปถึง คนญี่ปุ่นเป็นลูกค้าเกือบครึ่งร้าน ใส่ชุดทำงาน ถือกระเป๋า เหมือนพึ่งทำงานเสร็จ แต่เวลาที่อุ๋มไป เกือบ4ทุ่มแล้ว 


พนักงานรีบมาต้อนรับ เข้าไปถึงก็ขานรับเป็นเสียงดังๆ ให้ความรู้สึกเหมือนทานที่ญี่ปุ่นเชียวแหละ เสียงคุยจอกแจกจอแจลั่นร้าน มักจะได้ยินเป็นเสียงคนญี่ปุ่น ภาษาญี่ปุ่น ก็ดีเนอะ ฟิวมันได้ 


ส่วนใหญ่จะสั่งสาเกทานกับพวกปิ้งๆ นั่งกันยาวๆกันไป อุ๋มขอทานอะไรหนักท้องสักหน่อย ข้าวหน้าแซลมอนไข่ปลา ราคา 203 บาท แซลมอนเรียงลายสวย ไข่ปลาเยอะเชียว วาซาบิร้อนแรงนะจ๊ะ ลองทีละนิดนะ เผื่อบางท่านเคยทานแต่ละที่ ความเผ็ดมันแต่งกันค่ะ *ใบชิโซะสดมากๆ 


สำหรับพวกปิ้งๆเสียบไม้ ราคาไม้ละ30กว่าบาท ก็อร่อยดีค่ะ แต่อุ๋มไม่ได้สั่งเยอะ เน้นจานหลักซะมากกว่า เห็นทุกโต๊ะสั่ง เลยสั่งมาลองสักหน่อย ลองให้รู้ก็พอเนอะ ถ้าเอาอิ่ม คงปาไปหลายไม้ 


*ใบชิโซะ คือใบสีเขียวๆ (ในรูปข้าวแซลมอนไข่ปลาที่อุ๋มสั่งก็มีนะคะ ดูรูปประกอบได้ค่ะ) โดยส่วนใหญ่จะนำมาวางรองปลาดิบต่างๆ ใบชิโซะมีราคาแพง เนื่องจากใบเหยี่ยวได้ง่าย ซื้อมาแล้วอาจใช้ได้เพียงครึ่งเดียว เช่น ซื้อมา1ลัง อาจใช้ได้เพียง 50ใบเท่านั้น ใบชิโซะนี้มีคุณสมบัติช่วยยับยั่งแบคทีเรียในปลาดิบได้ จึงนิยมมารองปลาดิบค่ะ ใบชิโซะสามารถทานได้นะคะ รสชาติคล้ายๆมิ้นท์ หรือสาระแหน่ค่ะ